Id-Direttiva tal-Kummissjoni
tal-15 ta’ Lulju 1991
li tadatta għall-progress tekniku d-Direttiva tal-Kunsill 71/320/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom
(91/422/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 71/320/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhommezz [1], kif l-aħħar emendata bid-Direttiva tal-Kummissjoni 88/194/KEE [2], u partikolarment l-Artikolu 5 tagħha,
Billi fid-dawl tal-progress li sar fit-teknoloġija ta’ ibbrejkjar, issa huwa possibbli li l- ħtiġiet isiru aktar strinġenti u, partikolarment, biex jsir obbligatorju li jiġu mmuntati fuq ċerti vetturi tqal u l-karrijiet aġġustaturi awtomatiċi tal-linings tal-brejkijiet sabiex ti¿died is-sugurtà fit-triq;
Billi d-dispożizzjonijiet ta’ din id-Direttiva huma skond l-opinjoni tal-Kumitat għall-Adattament għall-Progress Tekniku tad-Direttivi dwar Vetturi bil-Mutur,
ADOTTAT DIN ID-DIRETTIVA:
Artikolu 1
L-Annessi I, II, III, IV, V, VII, iX, X u XII mad-Direttiva 71/320/KEE huma hawnhekk emendati skond l-Anness ma’ din id-Direttiva.
Artikolu 2
1. Mill-1 ta’ Ottubru 1991, l-ebda Stat Membru ma jista’, għal raġunijiet li għandhom x’jaqsmu mal-mezzi ta’ l-ibbrejkjarmezz:
- jirrifjuta, fir-rigward ta’ tip ta’ vettura, li jagħti l-approvazzjoni tat-tip tal-KEE, jew li joħroġ kopja taċ-ċertifikat imsemmi fl-aħħar inċi¿ ta’ l-Artikolu 10 tad-Direttiva tal-Kunsill 70/156/KEE [3], jew li jagħti l-approvazzjoni tat-tip nazzjonali, jew
- jipprojbixxi d-dħul fis-servizz ta’ vetturi.
fejn il-mezzi ta’ l-ibbrejkjarmezz ta’ dan it-tip ta’ vettura jew ta’ vetturi bħal dawn jikkonformaw mad-dispożizzjonijiet tad-Direttiva 71/320/KEE, kif l-aħħar emendata b’din id-Direttiva.
2. Mill-1 ta’ Ottubru 1992, l-Istati Membri:
- ma għandhomx aktar joħorġu l-kopja taċ-ċertifikat previst fl-aħħar inċi¿ ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura li l-mezzi ta’ l-ibbrejkjar tagħha mezz ma jikkonformawx mad-dispożizzjonijiet tad-Direttiva 71/320/KEE, kif l-aħħar emendata b’din id-Direttiva,
- jistgħu jirrifjutaw li jagħtu l-approvazzjoni tat-tip nazzjonali fir-rigward ta’ tip ta’ vettura li l-mezzi ta’ l-ibbrejkjar tagħha mezz ma jikkonformawx mad-dispożizzjonijiet tad-Direttiva 71/320/KEE, kif emendata l-aħħar b’din id-Direttiva.
3. Mill-1 ta’ Ottubru 1994 l-Istati Membri jistgħu jjipprojbixxu d-dħul fis-servizz ta’ vetturi li l-mezzi ta’ l-ibbrejkjar tagħhommezz ma jikkonformawx mad-dispożizzjonijiet tad-Direttiva 71/320/KEE, kif l-aħħar emendata b’din id-Direttiva.
Artikolu 3
L-Istati Membri għandhom idaħħlu fis-seħħ id-dispożizzjonijiet neċessarji sabiex jikkonformaw ma’ din id-Direttiva qabel l-1 ta’ Ottubru 1991. Huma għandhom jinfurmaw minnufih lill-Kummissjoni b’dan.
Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkompanjati b’din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tkun addottata mill-Istati Membri.
Artikolu 4
Din id-Direttiva hija indirizzata lill-Istati Membri.
Magħmula fi Brussel, fil-15 ta’ Lulju 1991.